In nomine sancte et individue Trinitatis, amen. Philippus, Dei gratia, Francorum rex. Noverint universi presentes pariter et futuri, quod abbas et fratres de Deiloco omnimodum usuarium quod ipsi habebant in foresta nostra que sita est inter Arces et Cerisers, nobis, nostrisque successoribus inperpetuum quitaverunt. Nos, vero, in hujus rei excambium, ipsus dedimus et assignavimus centum sexaginta arpennos nemoris in eadem foresta, versus abbatiam de Deiloco sitos, et ab ipsis libere et quiete jure perpetuo possidendos. Insuper, eisdem de Deiloco fratribus concedimus habere pasturam animalium suorum et pastionem poccorum (sic) in illa parte nostra quam habemus in predicta foresta, preterquam in talleicio donec habeat quatuor annos. Quod ut firmum sit stabile, sigilli nostri auctoritate et regii nominis karactere inferius annotato, presentem paginam precepimus confirmari. Actum, apud Miledunum, anno Domini Mº CCº undecimo, regni vero nostri anno tricesimo secundo, astantibus in palatio nostro quorum nomina supposita sunt et signa: dapifero nullo; signum Guidonis, buticularii; S. Bartholomei, camerarii; S. Droconis, constabularii nostri. - Data, vacante cancellaria. (Monogramme du roi).